રાજ્યમાં સુનામી સામે સજ્જતા કેળવવાના ભાગરૂપે રાજ્ય સરકારની ડિઝાસ્ટર મેનેજમેન્ટ ઓથોરિટી દ્વારા મોકડ્રીલ યોજાઇ હતી. કચ્છ અને જામનગર જિલ્લાના ચાર ગામોમાં સુનામીની સૌથી તીવ્ર અસર થઇ હોય એ રીતે જિલ્લાના વહીવટી તંત્ર દ્વારા પગલાં લેવાયા હતા, અને ગાંધીનગરમાં સ્ટેટ ઇમરજન્સી ઓપરેશન સેન્ટર ખાતેથી મુખ્ય કારોબારી અધિકારી શ્રીમતી અનુરાધા મલ્લના માર્ગદર્શનમાં તમામ વિભાગોના વડાઓએ તાકીદે બેઠક કરીને કચ્છ અને જામનગર જિલ્લા સાથે સતત સંપર્કમાં રહીને આપાતકાલીન પગલાંઓ લીધા હતા. સવારે ૧૧-૩૦ વાગ્યે શરૂ થયેલી આ સુનામી મોકડ્રીલ સાંજ સુધી ચાલી હતી.